Նոյեմբերի 5-ին` Երևանի Հովհաննես Թումանյանի անվան պետական տիկնիկային թատրոնում, «Հույսի կամուրջ» ՀԿ ներառական թատերախումբը ներկայացրեց «Մերկ թագավորը» ներկայացման պրեմիերան: Ներկայացումը բեմադրվել է Եվգենի Շվարցի «Մերկ թագավորը» պիեսի` Հանս Քրիստիան Անդերսենի համանուն հեքիաթի հիման վրա: Հեքիաթի մատուցման թատերգական ձևը հնարավորություն է տալիս բեմական վիճակների, վառ կերպարների, սուր երկխոսությունների և արագ գործողությունների միջոցով հանդիսականին ներկայացնել պիեսի բովանդակությունն ու փիլիսոփայությունը: Մեր փոքրիկ դերասանները Երևանի տարբեր հանրակրթական դպրոցներում սովորող երեխաներն են, որոնցից շատերը առաջին անգամ էին բեմում: Հանդիսատեսի շարքում էին` ՀՀ կրթության գիտության նախարար Արայիկ Հարությունյանը, ՀՀ աշխատանքի և սոցիալական հարցերի նախարարի տեղակալ Զարուհի Բաթոյանը, ՀՀ-ում Չեխիայի արտակարգ և լիազոր դեսպան Պետր Միկիսկան, միջազգային և տեղական կազմակերպությունների ներկայացուցիչներ, երիտասարդներ, ծնողներ և երեխաներ: